# **DECIZIA ETAPEI DE ÎNCADRARE**

## Nr. 2157 din 16.04.2018

Ca urmare a solicitării de emitere a acordului de mediu adresate de **SC PCM ROM SRL** , cu sediul în municipiul Giurgiu, şos. Portului, nr. 1, biroul nr. 3, corp C1, jud. Giurgiu, , înregistrată la APM Giurgiu cu nr. 2157/13.03.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 16.04.2018, că proiectul „**Extindere fabrică producție și construire spații de birouri P.C.M. ROM S.R.L**” propus a fi amplasat în municipiul Giurgiu, şos. Portului, nr. 1, Zona Liberă, CF 1170/N/C, judeţul Giurgiu, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

1. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

- proiectul se încadrează în prevederile Hotărârii Guvernului nr. 445/2009, anexa nr. 2, pct. 10 a);

1. *Caracteristicile proiectului:*
2. dimensiunea şi concepţia întregului proiect

Proiectul este de dimensiune medie şi urmăreşte construirea unei clădiri cu regim de înălţime parter cu destinaţia hală producţie.

* suprafaţă construită hală=suprafaţă desfăşurată= 3139,33 mp ;
* suprafaţă spaţii de birouri aferente zonei de producție=424,94 mp.

Se vor amenaja drumuri interioare şi platforme 25,02 % din suprafaţa totală a terenului, aproximativ 2270,00 mp.

Accesul se va realiza prin latura de NE a terenului, din drumul de exploatare existent.

Proiectul propune realizarea unui număr de 6 locuri de parcare in interiorul lotului.

Accesul în incinta al tuturor autovehiculelor şi persoanelor se va face obligatoriu prin filtrul sanitar.

Capacitatea de prelucrare prin presare – 200 tone/lună.

Tabla achiziţionată sub formă de rulouri este aşezată pe sistemul automat de avans tablă şi aliniată în matriţa de execuţie a pieselor. În mod automat, presa începe să execute ambutisările şi debitările necesare obţinerii piesei finale. După terminarea presării, înainte de ambalare şi livrare, piesele vor fi spălate într-o instalaţie etanşă, cu circuit închis.

Utilaje : prese – 2 buc, utilaj de avans tablă – 1 buc., maşina de spălat metal – 1 buc.

Procesul de producţie a reperelor metalice diverse, prin presare şi matriţare, constă în următoarele etape principale :

* aprovizionarea cu materie prima (tablă în rulouri);
* recepţia materiilor prime (tabla rulouri + materiale auxiliare);
* pregătirea tablei pentru producţie;
* operaţii de presare/matriţare/debitare;
* curăţirea şi finisarea reperelor mecanice rezultate;
* depozitare;
* livrare.

Operatiile de presare la rece se executa cu ajutorul:

* ştanţelor pentru operaţii de perforare, decupare;
* matriţe pentru operaţiile de ambutisare, bordurarea, umflare, crestare etc.
1. cumularea cu alte proiecte – proiectul presupune extinderea activităţii, însă nu există un impact cumulativ cu alte proiecte, cu efecte semnificative asupra mediului;
2. utilizarea resurselor naturale, în special a solului, a terenurilor, a apei şi a biodiversităţii:
* toate materialele folosite sunt achiziţionate de la unităţi de profil;
* sursa de apă potabilă pentru angajaţi va fi din comerţ – recipiente PET;
* alimentarea cu energie electrică se realizează prin intermediul unui post de transformare, din reţeaua de energie electrică existentă în zonă;
1. producţia de deşeuri va fi redusă în perioada de execuţie a lucrărilor, cât şi în timpul funcţionării; deşeurile generate pe amplasament în timpul realizării investiţiei şi în timpul funcţionării acesteia se vor colecta controlat, pe categorii şi vor fi gestionate de unităţi abilitate;
2. poluarea şi alte efecte nocive – lucrările şi măsurile prevăzute în proiect nu vor afecta semnificativ factorii de mediu: aer, apă, sol/subsol, aşezări umane;
3. riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice – prin soluţiile constructive adoptate şi un management corespunzător proiectul nu va implica riscuri majore pentru mediu;
4. riscurile pentru sănătatea umană (de exemplu, din cauza contaminării apei sau a poluării atmosferice) - prin soluţiile constructive adoptate şi un management corespunzător proiectul nu va implica riscuri pentru sănătatea umană.
5. *Localizarea proiectelor:*

a) utilizarea actuală şi aprobată a terenurilor – terenul pe care se va realiza investiţia este situat în intravilanul municipiului Giurgiu;

b) bogăţia, disponibilitatea, calitatea şi capacitatea de regenerare relative ale resurselor naturale (inclusiv solul, terenurile, apa şi biodiversitatea) din zonă şi din subteranul acesteia – nu este cazul;

c) capacitatea de absorbţie a mediului natural, acordându-se atenţie specială următoarelor zone:

1. zonele umede, zone riverane, guri ale râurilor – obiectivul nu este amplasat în zone umede, zone riverane sau guri ale râurilor;
2. zonele costiere şi mediu marin – obiectivul nu este amplasat în zone costiere sau mediu marin;
3. zonele montane şi forestiere – obiectivul nu este amplasat în zone montane şi forestiere;
4. rezervaţii şi parcuri naturale – obiectivul nu este amplasat în parcuri şi rezervaţii naturale;
5. zone clasificate sau protejate de dreptul naţional; zone Natura 2000 desemnate de statele membre în conformitate cu Directiva 92/43/CEE şi Directiva 2009/147/CE – nu este cazul;
6. zonele în care au existat deja cazuri de nerespectare a standardelor de calitate a mediului prevăzute în dreptul Uniunii şi relevante pentru proiect sau în care se consideră că există astfel de cazuri – nu au fost înregistrate astfel de situaţii;
7. zone cu o densitate mare a populaţiei – nu este cazul;
8. peisajele şi situri importante din punct de vedere istoric, cultural sau arheologic – nu este cazul.
9. *Caracteristicile impactului potenţial:*
10. importanţa şi extinderea spaţială a impactului – nu este cazul;
11. natura impactului – impactul fizic asupra mediului este redus întrucât activitatea se desfăşoară într-o zonă industrială;
12. natura transfrontieră a impactului – nu este cazul;
13. intensitatea şi complexitatea impactului – impact relativ redus şi local;
14. probabilitatea impactului – impact cu probabilitate redusă atât pe parcursul realizării investiţiei, cât şi după punerea în funcţiune a obiectivului, deoarece lucrările prevăzute de proiect nu vor afecta semnificativ factorii de mediu aer, apă, sol/subsol, aşezări umane;
15. debutul, durata, frecvenţa şi reversibilitatea preconizate ale impactului – impact cu durată, frecvenţă şi reversibilitate reduse, datorită naturii proiectului şi măsurilor prevăzute de acesta;
16. probabilitatea de reducere efectivă a impactului – proiect a cărui implementare va avea impact redus asupra factorilor de mediu, datorită soluţiile constructive adoptate.
17. Motivele care au stat la baza luării deciziei etapei de încadrare în procedura de evaluare adecvată sunt următoarele: în etapa de evaluare iniţială s-a luat decizia nedemarării procedării de evaluare adecvată întrucât amplasamentul nu se află situat în arii protejate, parcuri/rezervaţii naturale.

Pe parcursul derulării procedurii publicul interesat de proiectul propus a fost informat de către APM Giurgiu şi SC PCM ROM SRL, după cum urmează:

|  |  |  |  |
| --- | --- | --- | --- |
| **Etapa din procedura de reglementare** | **A.P.M. Giurgiu** | **S.C. PCM ROM S.R.L.**– titulară proiect – | **Participări ale publicului în procedura derulată** |
| Solicitare acord de mediu | Afişare pe pagina web în data de 22.03.2018 | - ziarul „Jurnalul Giurgiuveanul” din 23.03.2018;- afişare la sediul Primăriei Municipiului Giurgiu în data de 23.03.2018. | Nu s-au înregistrat comentarii, contestaţii din partea publicului şi nu s-au înregistrat solicitări privind consultarea documentaţiei. |
| Etapa de încadrare | - | - |

**Condiţiile de realizare a proiectului:**

* ***Protecţia calităţii apelor:***
* evacuarea apelor uzate menajere se va realiza în reţeaua de canalizare existentă în zonă;
* se interzice evacuarea de ape uzate în apele de suprafaţă sau subterane;
* indicatorii de calitate ai apelor uzate evacuate în reţeaua de canalizare se vor încadra în limitele maxime admise de H.G. nr. 351/2005 modificată şi completată prin H.G. nr. 783/2006, H.G. nr. 210/2007 şi H.G. nr. 1038/2010 şi cele admise de H.G. nr. 188/2002 – NTPA 002/2002, modificată şi completată prin H.G. nr. 352/2005 şi H.G. nr. 210/2007, corelat cu restricţiile impuse de operatorul care execută vidanjarea.
* ***Protecţia calităţii aerului:***
* se vor lua măsuri de reducere a nivelului de praf pe durata construcţiilor;
* materialele de construcţie pulverulente se vor manipula astfel încât să reducă la minim nivelul de particule ce pot fi antrenate de curenţii atmosferici;
* utilizarea eficientă a maşinilor/utilajelor de lucru, astfel încât să se reducă la maximum emisiile din gaze de eşapament;
* spălarea roţilor autovehiculelor de transport la ieşirea din şantier ;
* se vor respecta standardele de calitate a aerului ambiental în orice condiţii atmosferice.

Vor fi respectate prevederile Legii nr. 104/2011 privind calitatea aerului înconjurător şi STAS 12574-87 privind condiţiile de calitate a aerului în zonele protejate.

* ***Protecţia împotriva zgomotului şi vibraţiilor:***
* se vor folosi utilaje cât mai silenţioase în vederea diminuării disturbării fonice;
* se vor respecta prevederile STAS 10009-88 privind protecţia împotriva zgomotului şi vibraţiilor.
* ***Protecţia solului şi subsolului:***
* se va evitarea impurificarea solului cu produse petroliere rezultate de la utilajele şi mijloacele de transport utilizate pentru executarea lucrărilor;
* se va implementa colectarea selectivă a deşeurilor, se vor realiza puncte special amenajate în vederea colectării şi depozitării temporare a deşeurilor;
* se interzice depozitarea deşeurilor pe amplasamente neautorizate;
* depozitarea materialelor de construcţie se va face în spaţii special amenajate şi echipate corespunzător.
* ***Gestiunea deşeurilor***

În faza de realizare a investiţiei vor rezulta următoarele tipuri de deşeuri:

* deşeuri menajere;
* deşeuri metalice;
* materiale izolatoare.

În faza de funcţionare vor rezulta următoarele tipuri de deşeuri:

* deşeuri menajere;
* deşeuri metalice.

Zonele de depozitare a deşeurilor vor fi clar marcate şi semnalizate, iar recipientele (pubele, containere, etc.) vor fi inscripţionate. Deşeurile vor fi depozitate controlat, în funcţie de tipul acestora, în recipiente corespunzătoare, amplasate pe suprafeţe betonate, până la evacuare prin firme autorizate.

***Organizarea de şantier*** se va realiza în interiorul amplasamentului. Lucrările de execuţie se vor desfăşura fără afectarea domeniului public şi numai cu personal calificat. Pentru accesul utilajelor de montaj şi echipamentului necesar realizării lucrărilor propuse se vor folosi drumurile existente.

* ***Alte condiţii:***
* respectarea legislaţiei de mediu în vigoare şi a actelor normative ce vor apărea ulterior eliberării prezentei;
* respectarea condiţiilor impuse prin actele de reglementare obţinute de la celelalte instituţii abilitate;
* să permită accesul reprezentanţilor autorităţii de mediu în incinta obiectivului şi să pună la dispoziţia acestora toate documentele clarificatoare privind protecţia mediului;
* deşeurile generate pe amplasament în timpul realizării investiţiei se vor colecta şi vor fi gestionate de unităţi abilitate;
* materialele necesare realizării investiţiei se vor depozita în locuri marcate, iar după terminarea lucrărilor se vor elibera suprafeţele ocupate;
* evitarea poluărilor accidentale cu carburanţi şi lubrifianţi; în cazul unor scurgeri accidentale se va interveni imediat prin curăţarea zonei respective;
* deşeurile reciclabile vor fi predate la unităţi autorizate;
* este interzisă incinerarea deşeurilor şi evacuarea acestora direct pe sol, în cursurile de suprafaţă, în subteran şi în sistemele de canalizare;
* respectarea prevederilor Ord. 119/2014 pentru aprobarea Normelor de igienă şi sănătate publică privind mediul de viaţă al populaţiei;
* supravegherea executării lucrărilor în vederea respectării proiectului de execuţie;
* anunţarea A.P.M. Giurgiu când apar elemente noi neprecizate în documentaţie în vederea revizuirii prezentului act;
* anunţarea A.P.M. Giurgiu în maxim două ore în cazul când apar situaţii deosebite care ar putea să afecteze mediul înconjurător;
* la finalizarea proiectului se va anunţa G.N.M C.J. Giurgiu în vederea efectuării unui control de specialitate pentru verificarea respectării condiţiilor din decizia etapei de încadrare, conform prevederilor art. 49, alin. (3) din Ord. 135/2010;
* solicitarea şi obţinerea autorizaţiei de mediu revizuite la punerea în funcţiune a obiectivului.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.